
Kirjalike nõusolekute väljastamine


1. ASJAOLUD JA MENETLUSE KÄIK

Narva Linnavalitsuse korralduse vastuvõtmiseks laekusid ehitiste omanikelt kirjalike nõusolekute väljastamise taotlused ehitusprojektide ja riigilõivu maksekorraldustega. Esitatuid ehitusprojektid vastavad ehitusprojektile esitatavatele nõuetele ning projekteerimistingimustele. Seega, kirjalike nõusolekute andmiseks takistusi ei ole ning ehitistele võib väljastada kirjalikud nõusolekud
2. ÕIGUSLIKUD ALUSED

2.1.  Ehitusseaduse § 16 lõike 1 kohaselt kohaliku omavalitsuse kirjalik nõusolek on nõutav, kui ehitatakse väikeehitist, mille ehitisealune pind on 20–60 m2; muudetakse ehitise tehnosüsteemi või asendatakse kogu tehnosüsteem samaväärsega; püstitatakse detailplaneeringu koostamise kohustusega aladel maa-ala piiramiseks piirdeaedasid, mille ehitamiseks on vajalikud kaevetööd;

2.2. Narva Linnavolikogu 29. mai 2003. a määrusega nr 28/17 "Narva Linnavalitsuse kirjalike                                nõusolekute väljaandmise ja nende väljastamise keeldumise õiguse delegeerimine" on delegeeritud Narva Linnavalitsusele õigus Ehitusseaduse §16 lõike 5 alusel välja anda kirjalikke nõusolekuid ja õigus keelduda neid väljastamast.

3. OTSUS
Väljastada kirjalikud nõusolekud alljärgnevatel aadressidel:
3.1. Vihma tn 15 kanalisatsiooni- ja veetorustiku ehitamiseks;
3.2. Palavuse tn 51 sauna ja kuuri püstitamiseks;

3.3. Kraavi tn 2 koolihoone ventilatsioonisüsteemi muutmiseks;

4. RAKENDUSSÄTTED

4.1.Käesolev korraldus jõustub seadusega ettenähtud korras;
4.2.Käesolevat korraldust on võimalik vaidlustada Tartu Halduskohtu Jõhvi  kohtumajas 30 päeva jooksul arvates korralduse teatavakstegemisest.

